CELEX: 32006R1462
Language: hr
Date: 2006-10-02 00:00:00
Title: Uredba Komisije (EZ) br. 1462/2006 od 2. listopada 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               226
            
         32006R1462
   
               L 272/13
            
            
               SLUŽBENI LIST EUROPSKE UNIJE
            
            
               02.10.2006.
            
         
      UREDBA KOMISIJE (EZ) br. 1462/2006
   od 2. listopada 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. listopada 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 996/2006 (SL L 197, 1.7.2006., str. 26.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod u obliku ovce, približne veličine 10 cm u visinu. Pleteni materijal koji predstavlja runo prekriva većinu keramičkog tijela i ostavlja dio glave i četiri kopita vidljivima. Materijal je zalijepljen na keramičko tijelo.
               (Vidjeti fotografiju br. 639) (1)
               
            
            
               6913 90 10
            
            
               Razvrstavanje se utvrđuje u skladu s odredbama Općih pravila 1., 3(b) i 6. o tumačenju kombinirane nomenklature i tekstom oznaka KN 6913, 6913 90 i 6913 90 10.
               To je proizvod od keramike, u suštini namijenjen za unutarnju dekoraciju domova. Nema upotrebnu vrijednost i u potpunosti je namijenjen za ukras; u osnovi nije namijenjen za zabavu osoba i stoga nema značajke igračaka iz poglavlja 95. Vidjeti Napomene s objašnjenjem Harmoniziranog sustava uz tarifni broj 6913, prvi stavak i drugi stavak (A) te Napomene s objašnjenjem Harmoniziranog sustava uz tarifni broj 9503, prvi stavak.
               Ovaj proizvod je složeni proizvod sastavljen od keramike i pletenog materijala. Keramički materijal koji tvori tijelo proizvoda (figura ovce) je materijal koji daje bitnu značajku u smislu GR 3(b) jer proizvodu daje njegov oblik.
            
         
      
   
      (1)  Fotografija je isključivo ilustrativne prirode.